આદર્શનગર વેલફેર સંસ્થાના નેજા હેઠળ આ વિસ્તારના રહીશો દ્વારા ચીફ ઓફીસરને આપવામાં આવેલા આવેદનપત્રમાં જણાવાયું છે કે બગીચા માટેના પ્લોટમાં 15 વર્ષથી પાલિકાના નાક નીચે મોટી ટ્રાન્સપોર્ટ કંપની દ્વારા પોતાના વાહન રાખી દબાણ કરવામાં આવ્યું હતું. રહીશો દ્વારા નાના મંદીરની પુજા અર્ચના કરવામાં આવતી હતી. અવારનવાર રજુઆત પછી છેવટે જુના મંદીરના ઓટલાને તોડીને હનુમાનજીની નવી મુર્તિ મુકવામાં આવી છે. પાલિકા આ પ્લોટ પર દબાણ કરવામાં આવ્યું છે તેવી વાહીયાત અને પ્રજાને ગેરમાર્ગે દોરી દબાણ દુર કરવાનું નક્કી કરાયું છે તે બાબત ગંભીર અને આ વિસ્તારના લોકો સાથે વેર પુર્વક કાર્યવાહી કરાવીને સામાજીક સમરસતાને નુકશાન થાય તેવો ઇરાદો જાણી જોઇને કરવામાં આવી રહ્યાનો આક્ષેપ કર્યો છે. શહેરના અન્ય જગ્યાએ ખરેખર દબાણ દુર ન કરવાના ખુલાસા પાલિકાએ આપવા જ જોઇએ. હાલ જે પરીસ્થિતિ ઉભી થશે તેમાં સંપૂર્ણ જવાબદારી પાલીકાની રહેશે.